प्रदेश की सभी सीटों पर चुनाव लड़ने की तैयारी में ओवैसी की पार्टी AIMIM
विधानसभा चुनावों को देखते हुए असदुद्दीन ओवैसी की पार्टी AIMIM ने राजस्थान पर फोकस शुरू कर दिया है। ओवैसी रविवार से दो दिन के जयपुर दौरे पर आ रहे हैं। ओवैसी रविवार शाम को जयपुर के रामलीला मैदान में सभा करेंगे। सभा में प्रदेश भरAIMIM Chief Asaduddin Owaisi Jaipur Railly And Rajasthan Assembly Election 2023
विधानसभा चुनावों को देखते हुए असदुद्दीन ओवैसी की पार्टी AIMIM ने राजस्थान पर फोकस शुरू कर दिया है। ओवैसी रविवार से दो दिन के जयपुर दौरे पर आ रहे हैं। ओवैसी रविवार शाम को जयपुर के रामलीला मैदान में सभा करेंगे। सभा में प्रदेश भर से प्रमुख कार्यकर्ता और नेता जुटेंगे। स्थाानीय नेता रैली के लिए कई दिनों से तैयारी में जुटे थे।
ओवैसी की रैली के की जगह को लेकर पहले विवाद हो गया था। AIMIM के स्थानीय नेता पहले कर्बला मैदान या मोती डूंगरी रोड पर रैली करना चाहते थे लेकिन पुलिस ने दोनों ही जगहों पर रैली की अनुमति नहीं दी। बाद में रामलीला मैदान में रैली की मंजूरी दी।
ओवैसी की पार्टी AIMIM ने विधानसभा चुनावों में प्रदेश की सभी सीटों पर उम्मीदवार उतारने की तैयारी में है। विधानसभा चुनावों में AIMIM पहली बार राजस्थान में उम्मीदवार उतारेगी। अल्पसंख्यक बहुल सीटों पर यह नई पार्टी समीकरण बिगाड़ सकती है। अल्पसंख्यक कांग्रेस का परंपरागत वोटर है, अगर ओवैसी इस वोट बैंक में सेंध लगाते हैं तो इसका कांग्रेस को नुकसान होने की आशंका है। हांलांकि राजस्थान के पड़ौसी राज्यों में ओवैसी की पार्टी को एक भी सीट नहीं मिली है।
गहलोत सरकार को घेरते रहे हैं ओवैसी
ओवैसी मुसलमानों से जुड़े मुद्दों पर गहलोत सरकार को घेरते रहे हैं। ओवैसी ने अप्रैल महीने में राजस्थान में मुसलमानों की सामाजिक, आर्थिक, शैक्षणिक हालत और राजनीतिक प्रतिनिधित्व पर एक रिपोर्ट तैयार करवाई थी। ओवैसी ने मुसलमानों को विकास में पिछड़ा रहने को लेकर कांग्रेस-बीजेपी सरकारों को घेरा था। इस बार के विधानसभा चुनावों में अल्पसंख्यक विकास में पिछड़ेपन और भेदभाव को मुद्दा बनाया जाएगा।